Pūrciems

Pūrciems on küla (mazciems) Kuramaal Lätis Talsi piirkonnas Roja vallas. Küla asub valla keskosas Liivi lahe kaldal ja jääb Riiast 167 kilomeetri kaugusele.

Külas asub Pūrciemsi bussipeatus. Pūrciemsi mänd ümbermõõduga 3,33 meetrit on looduskaitse all. Pūrciemsi muinasasula on muinsusmälestisena riikliku kaitse all.

Külas on kämping ja võõrastemaja. Aastal 2018 oli Pūrciemsis 28 elanikku, aastal 2020 oli elanikke 29. Aastail 2009–2021 kuulus küla Roja piirkonda.

Viited

Talsi piirkonna külad